Diari Oficial de la Generalitat Valenciana


Sumari del DOGV 6895, del 05-11-2012 (2012/10203)

Informació pública del pla acústic municipal (Decret núm. 2687/2012).
---------------------------------------------------------------------

### Dades del document

Número de DOGV
:   6895

Data del DOGV
:   05-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10650


Data del document
:   24-10-2012

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * pla d'urbanisme

Informació pública del pla acústic municipal (Decret núm. 2687/2012). [2012/10542]  
L'Ajuntament de Torrent, de conformitat amb el que determina la Llei 7/2002, de 3 de desembre, de la Generalitat Valenciana, de Protecció Contra la Contaminació Acústica, ha procedit a l'elaboració del pla acústic municipal, integrat pels mapes acústics del municipi de Torrent i pel programa d'actuació, la finalitat del qual consistix a descriure de manera precisa l'estat acústic del municipi i així adoptar les mesures necessàries per a aconseguir minimitzar l'impacte acústic generat per les diverses activitats, millorant amb això la qualitat de vida dels ciutadans, autèntic objectiu de la dita llei.  
L'article 24 de l'esmentada Llei 7/2002 i l'article 15 del Decret 104/2006, de 14 de juliol, del Consell, de planificació i gestió en matèria de contaminació acústica, determinen que el contingut, tant dels mapes acústics com dels programes d'actuació que integren els plans acústics municipals, una vegada redactats, se sotmetran a informació pública pel termini d'un mes mitjançant la publicació de diversos anuncis en el Diari Oficial de la Comunitat Valenciana i en un dels diaris d'informació general de major difusió a la província. Així mateix, es donarà audiència a les associacions veïnals interessades i a les administracions que, en funció de les seues competències, resulten afectades.  
  
Per tot això, el tinent d'alcalde delegat de Medi Ambient, Agricultura, Cicle Integral de l'Aigua, Informació, Règim Interior i Participació, en virtut de les facultats delegades pel Decret d'Alcaldia número 2623, de 18 d'octubre de 2012, decrete:  
  
Primer  
Procedir a l'exposició pública del pla acústic municipal, integrat pels mapes acústics del municipi de Torrent i pel programa d'actuació, pel termini d'un mes comptat des de l'endemà de la publicació del present decret en el Diari Oficial de la Comunitat Valenciana, d'acord amb allò que determina l'article 24 de la Llei 7/2002, de 3 de desembre, de la Generalitat Valenciana, de Protecció Contra la Contaminació Acústica, i l'article 15 del Decret 104/2006, de 14 de juliol, del Consell, de planificació i gestió en matèria de contaminació acústica.  
  
  
Segon  
El contingut dels esmentats documents podran ser consultats a l'Ajuntament de Torrent, Delegació de Medi Ambient (c/ Ramón i Cajal, 1, de Torrent), en horari de 09.00 a 13.00 hores, de dilluns a divendres, i en la pàgina web de l'Ajuntament: .   
  
Torrent, 24 d'octubre de 2012.- La alcaldessa, p. d. el tinent d'alcalde delegat de Medi Ambient, Agricultura, Cicle Integral de l'Aigua, Informació, Règim Interior i Participació (DA núm. 2623/2012): José Francisco Gozalvo Llácer.